
ОБЩИНСКИ СЪВЕТ ГР.БЯЛА, ОБЛАСТ ВАРНА

ПРОТОКОЛ
№  38
гр.Бяла, 28.05.2026 г.

Днес, 28.05.2026 година, в заседателната зала на Общински културен институт /Музей/, от 16:30 часа се проведе   заседание на ОбС гр. Бяла, област Варна.
На заседанието присъстваха 10 общински съветници. По уважителни причини отсъстваше Павлина Юриева.
Анастас Трендафилов – Председател на ОбС – Бяла подложи на гласуване следния 
ДНЕВЕН РЕД 

1. Предложение от Кмета на Община Бяла с Вх. № 57/ 14.05.2026 г.  относно провеждане на извънредно общо събрание на Асоциацията по ВиК на обособената територия, обслужвана от „Водоснабдяване и канализация - Варна“ ООД Варна;
2. Предложение от Кмета на Община  Бяла с Вх. № 64/ 21.05.2026 г.  относно приемане на разчети за финансиране на капиталови разходи и текущи ремонти по бюджета на Община Бяла до приемането на Закона за държавния бюджет на Република България за 2026 г. и до приемането на бюджета на Община Бяла за 2026 г. и даване на съгласие за трансформиране на част от целевата субсидия за капиталови разходи в целеви трансфер за финансиране на неотложни потребности за извършване на „Текущ ремонт на улична мрежа и на общински сгради в Община Бяла“’
3. Други ;
4. Изказвания, питания, становища и предложения на граждани.
С 10 гласа „ ЗА“ ОбС прие следния
ДНЕВЕН РЕД 

1. Предложение от Кмета на Община Бяла с Вх. № 57/ 14.05.2026 г.  относно провеждане на извънредно общо събрание на Асоциацията по ВиК на обособената територия, обслужвана от „Водоснабдяване и канализация - Варна“ ООД Варна;
2. Предложение от Кмета на Община  Бяла с Вх. № 64/ 21.05.2026 г.  относно приемане на разчети за финансиране на капиталови разходи и текущи ремонти по бюджета на Община Бяла до приемането на Закона за държавния бюджет на Република България за 2026 г. и до приемането на бюджета на Община Бяла за 2026 г. и даване на съгласие за трансформиране на част от целевата субсидия за капиталови разходи в целеви трансфер за финансиране на неотложни потребности за извършване на „Текущ ремонт на улична мрежа и на общински сгради в Община Бяла“’
3. Други ;
4. Изказвания, питания, становища и предложения на граждани.
По т. 1 от ДР: Предложение от Кмета на Община Бяла с Вх. № 57/ 14.05.2026 г.  относно провеждане на извънредно общо събрание на Асоциацията по ВиК на обособената територия, обслужвана от „Водоснабдяване и канализация - Варна“ ООД Варна;
Анастас Трендафилов – Председател на ОбС – Бяла: Имаме внесено писмос проект за решение. Това са едни процедурни въпроси, които ВиК си провежда редовно и съответно и асоциацията. На 04. 06. 2026г., в 13:30 часа, в заседателната зала на Областна администрация- Варна ще се проведе извънредно общо събрание на асоциацията по ВиК. 

Г-н Трендафилов прочете проекта за решение на общинските съветници и подложи на гласуване така направеното предложение. 
С 10 гласа ,,ЗА“ (Анастас Костов Трендафилов, Деян Кирилов Янчев,  Христина Иванова Койчева, Блага Георгиева Янакиева, Николай Светославов Георгиев,  Василена Тодорова Баналиева, Александър Тодоров Дойчев, Анастасия Павлова Трецкова, Марияна Георгиева Неделчева и д-р Георги Иванов Иванов), ОбС гр. Бяла прие 

РЕШЕНИЕ  № 38- 305
На основание чл. 21, ал. 1, т. 23 от ЗМСМА във връзка с чл.198е, ал.5 от Закона за водите, Общински съвет – Бяла реши : Определя инж. Пеньо Красимиров Ненов - Кмет на Община Бяла представител на Община Бяла в общото събрание на Асоциацията по ВиК на обособената територия, обслужвана от „Водоснабдяване и канализация - Варна“, Варна, да гласува по следния начин на извънредното общо събрание, което ще се проведе на 04.06.2026 година (четвъртък) от 13:30 часа в заседателната зала на Областна администрация Варна, и евентуално при невъзможност чрез видеоконферентна връзка или при липса на кворум на 11.06.2026г.  от 13:00 часа, а именно:

· По точка 1 от дневния ред: „ ЗА“ Приемане на инвестиционната програма за 2026г. на  „Водоснабдяване и канализация-Варна“ ООД, Варна.

Възлага на Кмета на Община Бяла, Област Варна да извърши всички действия, необходими за изпълнение на решението.

По т. 2 от ДР:  Предложение от Кмета на Община  Бяла с Вх. № 64/ 21.05.2026 г.  относно приемане на разчети за финансиране на капиталови разходи и текущи ремонти по бюджета на Община Бяла до приемането на Закона за държавния бюджет на Република България за 2026 г. и до приемането на бюджета на Община Бяла за 2026 г. и даване на съгласие за трансформиране на част от целевата субсидия за капиталови разходи в целеви трансфер за финансиране на неотложни потребности за извършване на „Текущ ремонт на улична мрежа и на общински сгради в Община Бяла“’
Анастас Трендафилов  даде думата на вносителя.

инж. Пеньо Ненов – Кмет на Община Бяла:  На 18.03.2026 г. Народното събрание прие Закон за изменение и допълнение на Закон за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на ДОО за 2026 г. и Закона за бюджета на НЗОК за 2026 г., обнародван в ДВ, бр. 30/27.03.2026 г. С приетите промени отпадна рискът от правна несигурност - законът вече не е ограничен до три месеца и действа без краен срок до приемането на Закон за държавен бюджет за 2026 г.

С изменението и допълнението на Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г. /обнародван в Държавен вестник, бр. 30 от 27.03.2026 г./ се дават повече възможности за извършване на разходи от общините над заложените първоначално ограничения, до приемането на бюджета на страната за 2026 г.

Кметът на общината може да финансира разходи за местни дейности в размери, по-големи от разходите за същия период на предходната година (след решение на общинския съвет за капиталовите разходи), до размера на собствените приходи на общината за съответния период, бюджетните взаимоотношения с централния бюджет и с други бюджети и сметки за средства от Европейския съюз по чл. 45, ал. 1, т. 3 от Закона за публичните финанси и заемните средства на общината и наличните средства от нецелевите преходни остатъци по бюджета на общината. 

С добавения нов чл. 4а, ал. 1, се дава възможност на общините да използват средствата от целевата субсидия за капиталови разходи за 2026 г., като до приемането на Закона за държавния бюджет на Република България за 2026 г., считано от 1 април 2026 г. на общините се предоставя целева субсидия за капиталови разходи ежемесечно в размер до една дванадесета част от определените с чл. 53, т. 1 от Закона за държавния бюджет на Република България за 2025 г. средства за целева субсидия за капиталови разходи въз основа на заявки от общините за разплащане на дейности по сключени договори, съгласно указания на министъра на финансите.

Съгласно чл. 4а, ал. 3, до приемането на Закона за държавния бюджет на Република България за 2026 г. общинските съвети одобряват разчети за финансиране на капиталовите разходи по обекти на строителство и основен ремонт, за придобиване на материални и нематериални дълготрайни активи и за проучвателни и проектни работи, за съфинансиране и за плащания по заеми за капиталови разходи, по източници на финансиране, включително за сметка на целевата субсидия за капиталови разходи.

Утвърждаването на разчети за отделни капиталови разходи се налага заради продължаване на работата на Община Бяла  и компетентността на Общински съвет.

Разчетените средства са с източници на финансиране Целева субсидия за капиталови разходи, преходни остатъци от  бюджета 2025 год., собствени средства и съфинансиране на проекти с подписани договори по Европейски програми.

Съгласно чл.4а, ал. 4 от Закон за изменение и допълнение на Закон за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на ДОО за 2026 г. и Закона за бюджета на НЗОК за 2026 г., Целевата субсидия за капиталови разходи може да бъде трансформирана в трансфер за други целеви разходи на общината за извършване на неотложни текущи ремонти на общински пътища, на уличната мрежа и на сгради, публична общинска собственост, при условия и по ред, определени с акт на Министерски съвет. 

Със средства от собствени приходи е отделен ресурс и за Текущи ремонти по общинската инфраструктура в размер на 469 750,41 евро, който е недостатъчен в тази връзка, предлагам част от целевата субсидия за капиталови разходи да бъде трансформирана в резерв неотложни потребности за извършване на „Текущ ремонт на улична мрежа и на общински сгради в Община Бяла“. 

Мотивите  за трансформиране на целева субсидия за капиталови разходи, в целеви трансфер за финансиране на разходи за извършване на неотложни текущи ремонти са, че чрез нея ще се осигури  необходимия финансов ресурс за  всички неотложни потребности за извършване на „Текущ ремонт на улична мрежа и на общински сгради в Община Бяла“ за които немогат да бъдат осугурени средства от собствени приходи

Предвид забавянето на приемането на бюджета на страната за 2026 г. и съответно бюджета на общината за 2026 г., с цел осигуряване на финансирането и изпълнението на  поетите ангажименти, включително тези с решения на Общински съвет, както и за обезпечаване на изпълнението на важни за общината инфраструктурни обекти,  предлагам проект за решение  на Общински съвет – Бяла, с който да одобри разчет за финансиране на капиталовите разходи до приемането на бюджета на страната и съответно до приемането на бюджета на общината за 2026 г. и да даде съгласие за трансформиране на част от целевата субсидия за капиталови разходи в целеви трансфер за финансиране на неотложни потребности за извършване на „Текущ ремонт на улична мрежа и на общински сгради в Община Бяла“.
С 10 гласа ,,ЗА“ (Анастас Костов Трендафилов, Деян Кирилов Янчев,  Христина Иванова Койчева, Блага Георгиева Янакиева, Николай Светославов Георгиев,  Василена Тодорова Баналиева, Александър Тодоров Дойчев, Анастасия Павлова Трецкова, Марияна Георгиева Неделчева и д-р Георги Иванов Иванов), ОбС гр. Бяла прие 

РЕШЕНИЕ  № 38- 306
1. На основание чл.21,ал.1, т. 6, т. 23 и ал. 2 от ЗМСМА и чл.4а, ал. 2 от Закон за изменение и допълнение на Закон за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на ДОО за 2026 г. и Закона за бюджета на НЗОК за 2026 г.,  Общински съвет - Бяла реши: ПРИЕМА разчети за финансиране на капиталови разходи и текущи ремонти по бюджета на Община Бяла до приемането на Закона за държавния бюджет на Република България за 2026 г. и до приемането на бюджета на Община Бяла за 2026 г., съгласно приложение №1; №2 и № 3.
2. На основание чл.21,ал.1, т. 6, т. 23 и ал. 2 от ЗМСМА и чл.4а, ал. 4 от Закон за изменение и допълнение на Закон за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на ДОО за 2026 г. и Закона за бюджета на НЗОК за 2026 г.,  Общински съвет - Бяла реши:

ДАВА СЪГЛАСИЕ Кмета на Община Бяла да направи предложение до министъра на финансите за трансформиране на средствата от целевата субсидия за капиталови разходи по чл.4а, ал. 1 от Закон за изменение и допълнение на Закон за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на ДОО за 2026 г. и Закона за бюджета на НЗОК за 2026 г. в целеви трансфер за финансиране разходите на общината за извършване на неотложни текущи ремонт на улична мрежа и на общински сгради, със следните данни:

1. Наименование на обект за неотложен текущ ремонт, за който се предлага финансиране с трансформираната целева субсидия за капиталови разходи в размер 67 913 евро.  - „Текущ ремонт на сграда на Общинска администрация, град Бяла“ 

2. Наименование на обект за неотложен текущ ремонт, за който се предлага финансиране с трансформираната целева субсидия за капиталови разходи в размер 48 100 евро  - „Текущ ремонт на сградата на Общински културен институт /ОКИ/ - Бяла“ 

3. Наименование на обект за неотложен текущ ремонт, за който се предлага финансиране с трансформираната целева субсидия за капиталови разходи в размер 35 730 евро  - „Текущ ремонт на част от улица „Съединение“ и част от улица „Братя Господинови“, гр. Бяла“ 

Възлага на Кмета на Община Бяла да представи в Министерството на финансите направеното предложение при условия и по ред, определени с акт на Министерския съвет.


Г- н Трендафилов даде думата на Йоана Костова за отчет на приходите и разходите по празника с традиционен курбан, проведен  на 21.05.2026 г. 

Йоана Костова – технически сътрудник: По подготовката и провеждането на курбана бяха направени следните разходи: за пластмасови купи – 80.73 евро, телешко месо – 636, 07 евро, хранителни продукти – 41, 57 евро, зеленчуци – 47, 33евро, масlо – 14, 20 евро и питки – 150 евро, като общата стойност на разходите е 969, 40 евро. След събиране на дарителските кутии, събраните средства в тях бяха в размер на 611, 44 евро. След приспадане на събраните дарения, оставащата сума от 357, 96 евро е дарена от общински съветници. Бяха раздадени по груби сметки около 500 порции курбан. Може би, за първи път от последните 4 години, раздадохме абсолютно всичко на гражданите и гостите. 
Анастас Трендафилов  - Председател на ОбС: Курбан не трябва да остава, трябва да се раздава всичкия. Той се раздава за здраве. Разбира се, всички граждани на Бяла трябва да бъдат съпричастни към мероприятието. Това е една стара традиция.
Г-н Деян Янчев като историк обясни, че по писмени извори традицията е поне от 150 години. 

Анастас Трендафилов  - Председател на ОбС: Значи не сме го измислили от последните 20 години. Носят се приказки, че е приумица на този или онзи. Няма такова нещо. Просто сме възстановили една стара традиция. Традициите са за това, за да се помнят и да се спазват и да продължават. Аз и друг път съм споделял, че нашите роднини, приятели – потомци на изселените от Бяла в Гърция в село Корино, те също си я поддържат тази традиция и много усърдно я поддържат между другото. Организират се те самите, има много беленци, които са ходили там и знаят за какво става въпрос. Над 1000 човека са там гостите, всичко това се организира от тяхното дружество. Цялата организация си я правят те, Общината масите, столовете и подиума, където свири оркестърът. При нас цялата  организация винаги си е била на Общината, с участието на читалището, но основната организация е на Общината и тук искам да поздравя всички, които сега и до сега са участвали, говоря за общински служители и не само, са участвали в организацията и занапред да бъдат усърдни. 
Г-н Трендафилов поиска от Йоана Костова информация за предстоящите мероприятия до края на месец юни, която тя представи. 

Г-н Трендафилов даде думата на инж. Здравка Кирова.

Инж. Здравка Кирова – директор дирекция РРАБОС: По молба на г-н Трендафилов съм приготвила кратък доклад за събраните дарения за реставрация на иконите в храм „Света Параскева“, броя на реставрираните икони и колко още престои да бъдат реставрирани. Към момента са реставрирани 24 икони, 4 в момента са на реставрация и по оферта от реставратора предстои да бъдат реставрирани още 18. Даренията, които са събрани към момента в период около 2 години и половина са 7676 евро. Разходваните са 4357 евро  и това, което стои като дарения в Общината са 3319 евро. По представената оферта от реставратора, цялата сума, която е необходима да бъдат реставрирани всички икони е 37 790 евро. Това е. 
Анастас Трендафилов  - Председател на ОбС: Значи до момента имаме 7000 събрани, трябват още 30 000 евро. И тук трябва да отбележа, че има активни хора, които така са поели присърце това мероприятие. Знам, че и в момента се събират средства. Пенсионерският клуб и не само, но поздравления наистина за пенсионерския клуб, има и отделни граждани, които по собствена „писта“ работят по въпроса и трябва да се справим. 
Инж. Здравка Кирова – директор дирекция РРАБОС: Ще се справим!

Анастас Трендафилов  - Председател на ОбС: На времето всички тези икони са дарени от жители на Бяла. 

Г-н Янчев обясни, че някои от тези икони са много по – стари от самата църква. За щастие те са реставрирани, те са и паметник на културата и поздрави хората, които са ги спасили. 

Г-н Трендафилов уведоми, че другата седмица с Кмета ще посетят реставратора във Велико Търново  и ще уточнят допълнително нещата. 
Не бяха зададени други въпроси, поради което заседанието на ОбС –Бяла беше закрито в 17:00 часа от Председателя на ОбС – Анастас Трендафилов.
АНАСТАС ТРЕНДАФИЛОВ
ПРЕДСЕДАТЕЛ НА ОбС-БЯЛА
Изготвил: 
Ася Железарова
Гл. експерт в дирекция РРАБОС
